Το **Threads** είναι μια διαδικτυακή υπηρεσία κοινωνικής δικτύωσης που ανήκει στην αμερικανική εταιρεία τεχνολογίας Meta Platforms. Μέσα σε 24 ώρες από την κυκλοφορία του, το κοινωνικό δίκτυο έφτασε τους 30 εκατομμύρια εγγεγραμμένους χρήστες. Οι χρήστες του Threads (σημειωτέον ότι το δίκτυο θεωρείται ανταγωνιστικό του Twitter) μπορούν να δημοσιεύουν κείμενο και εικόνες, να απαντούν σε αναρτήσεις άλλων ή να πατούν μου αρέσει σε αναρτήσεις. 

Η εφαρμογή πρόκειται αρχικά, σύμφωνα με το σχέδιο της εταιρείας, να λειτουργεί σε συνδυασμό με το Instagram. Στην πραγματικότητα οι χρήστες πρέπει να έχουν λογαριασμό Instagram για να εγγραφούν και πρέπει να χρησιμοποιούν το ίδιο όνομα. Μετά την εξαγορά του Twitter από τον Elon Musk, οι υπάλληλοι της Meta συζήτησαν αρχικά την επέκταση του χαρακτηριστικού Instagram Notes του Instagram. Οι εργαζόμενοι συζήτησαν επίσης τη δημιουργία μιας ξεχωριστής και ανεξάρτητης εφαρμογής εστιασμένης στο κείμενο, η οποία οδήγησε στο Threads. Η ανάπτυξη του Threads ξεκίνησε τον Ιανουάριο του 2023. Τον Μάρτιο του 2023 βγήκαν οι πρώτες πληροφορίες για την μελλοντική εφαρμογή και τον Ιούνιο το The Verge δημοσίευσε λεπτομέρειες μιας εσωτερικής συνάντησης που αφορούσε την εφαρμογή. Λεπτομέρειες σχετικά με το Threads κυκλοφόρησαν τον Ιούλιο και η Meta Platforms δημοσίευσε την εφαρμογή στο App Store στις 3 Ιουλίου με ημερομηνία κυκλοφορίας τις 6 Ιουλίου. Η επίσημη παρουσίαση της εφαρμογής έγινε στις 5 Ιουλίου για 100 χώρες, συμπεριλαμβανομένων των Ηνωμένων Πολιτειών, του Ηνωμένου Βασιλείου, της Αυστραλίας, της Νέας Ζηλανδίας, του Καναδά και της Ιαπωνίας, αλλά όχι ακόμα για την Ευρωπαϊκή Ένωση. Η εφαρμογή είναι διαθέσιμη στα λειτουργικά συστήματα iOS και Android.

Ιστορία
-------

Μετά την εξαγορά του Twitter από τον Ίλον Μασκ τον Οκτώβριο του 2022, οι ανταγωνιστές του Twitter προσπάθησαν να επωφεληθούν από την μαζική έξοδο χρηστών από την πλατφόρμα. Τον Νοέμβριο οι υπάλληλοι της Meta Platforms συζήτησαν την επέκταση της διάθεσης του Instagram Notes —μιας επικείμενης κειμενοκεντρικής λειτουργίας του Instagram— αλλά και την κατασκευή μιας νέας πλατφόρμας όπου βάση θα δίνεται στο κείμενο και όχι στην εικόνα, όπως κάνει το Ίνσταγκραμ. Η ανάπτυξη του Threads ξεκίνησε τον Ιανουάριο του 2023. Το Moneycontrol, ινδικό μέσο ενημέρωσης, διέρρευσε πληροφορίες για το λεγόμενο "Εγχείρημα 92", τον Μάρτιο. Τον Ιούνιο του 2023, το The Verge δημοσίευσε λεπτομέρειες μιας εσωτερικής συνάντησης της Meta Platforms, όπου συζητήθηκε το «Εγχείρημα 92», η οποία περιγράφηκε σαν απάντηση της εταιρείας στο Τουίτερ. 

Περαιτέρω λεπτομέρειες προέκυψαν για το Instagram Threads τον Ιούλιο, όταν ο προγραμματιστής Αλεσάντρο Παλούτσι έγραψε στο Twitter ότι το λεγόμενο "Εγχείρημα 92" κυκλοφόρησε στο Google Play Store ως Threads. Η εφαρμογή κατέβηκε από την πλατφόρμα αρκετές ώρες αργότερα, αλλά ο Παλούτσι δημοσίευσε πολλά στιγμιότυπα οθόνης των λειτουργιών της εφαρμογής. Στις 3 Ιουλίου, το Threads προστέθηκε, επίσημα πλέον, στο App Store με ημερομηνία κυκλοφορίας τις 6 Ιουλίου. Η δημοσιοποίηση του Threads έγινε εν μέσω αλλαγών από το Τουίτερ ως προς το πόσα "τιτιβίσματα" μπορεί να δει κάποιος σε μια μέρα. Η εφαρμογή έγινε επίσημα διαθέσιμη στις 5 Ιουλίου 2023, σε 100 χώρες, εξαιρουμένων των μελών της Ευρωπαϊκής Ένωσης, μέχρι να διευκρινιστούν ορισμένα θέματα σχετικά με την χρήση προσωπικών δεδομένων από την υπηρεσία.

Εμφάνιση και χαρακτηριστικά
---------------------------

Σχεδιασμένο ως πλατφόρμα συνομιλιών και κοινοποίησης κειμένων σε πραγματικό χρόνο, το Threads στοχεύει να παρέχει στους χρήστες μια εμπειρία παρόμοια με το Twitter, με έμφαση στις δημόσιες αναρτήσεις και κειμενοκεντρικές αναρτήσεις. Είναι στενά συνδεδεμένο και βασισμένο στο Instagram.

### Λογαριασμοί

Οι λογαριασμοί στο Threads είναι στενά συνδεδεμένοι με τους λογαριασμούς του Instagram. Τα δύο δίκτυα μοιράζονται το ίδιο όνομα χρήστη, εικόνα προφίλ και όνομα, με τους χρήστες να μπορούν να αλλάξουν αυτά τα στοιχεία μόνο μέσω του Instagram. Οι χρήστες μπορούν επίσης να επιλέξουν ποιοι λογαριασμοί που ακολουθούν στο Instagram θα τους ακολουθούν και στο Threads. Οι χρήστες του Threads, σύμφωνα με δημοσίευμα, αναμένεται να έχουν το δικαίωμα να περιορίζουν τη δυνατότητα απαντήσεων σε μια ανάρτηση, πράγμα που σημαίνει ότι δεν θα κοινοποιηθεί η ανάρτηση και στο Instagram και θα παραμείνει μόνο εντός του Threads.

### Διαθεσιμότητα

Όπως οι περισσότερες υπηρεσίες κοινωνικής δικτύωσης, το Threads προσφέρεται μέσω στις πλατφόρμες iOS της Apple και Android της Google. 

Η εφαρμογή έχει μπλοκαριστεί από την ιρανική κυβέρνηση όπως και το Twitter.

Παραπομπές
----------

1. ↑
2. ↑
3. 1 2  Isaac, Mike (2023-07-05). «Threads, Instagram’s ‘Twitter Killer,’ Has Arrived» (στα αγγλικά). *The New York Times*. ISSN 0362-4331.. Ανακτήθηκε στις 2023-07-06.
4. ↑  Huang, Kalley (7 Δεκεμβρίου 2022). «Twitter's Rivals Try to Capitalize on Musk-Induced Chaos». *The New York Times*. Ανακτήθηκε στις 3 Ιουλίου 2023.
5. ↑  Choudhury, Deepsekhar· Sn, Vikas (10 Μαρτίου 2023). «Meta mulls a Twitter competitor codenamed 'P92' that will be interoperable with Mastodon». *Moneycontrol*. Ανακτήθηκε στις 3 Ιουλίου 2023.
6. ↑  Davis, Wes (1 Ιουλίου 2023). «Meta's Twitter competitor, Threads, briefly showed up on Google Play». *The Verge*. Ανακτήθηκε στις 3 Ιουλίου 2023.
7. 1 2  Isaac, Mike (2023-07-04). «Meta’s ‘Twitter Killer’ App Is Coming» (στα αγγλικά). *The New York Times*. ISSN 0362-4331. Αρχειοθετήθηκε από το πρωτότυπο στις July 4, 2023.. Ανακτήθηκε στις 2023-07-04.
8. ↑  Tinoco, Armando (3 Ιουλίου 2023). «Instagram's Twitter Rival Threads Appears In Apple's App Store With Launch Date Set». *Deadline Hollywood*. Ανακτήθηκε στις 3 Ιουλίου 2023.
9. ↑  Milmo, Dan (July 5, 2023). «Meta delays EU launch of Twitter rival Threads amid uncertainty over personal data use». *The Guardian*. ISSN 0261-3077.. Ανακτήθηκε στις July 5, 2023.
10. ↑  Milmo, Dan (2023-07-06). «Threads app: Instagram owner launches Twitter rival in 100 countries» (στα αγγλικά). *The Guardian*. ISSN 0261-3077.. Ανακτήθηκε στις 2023-07-06.
11. ↑  Bradshaw, Kyle (4 Ιουλίου 2023). «Threads, Meta's Twitter clone, starts launch countdown, plus a few details on how it works». *9to5Google* (στα Αγγλικά). Αρχειοθετήθηκε από το πρωτότυπο στις 4 Ιουλίου 2023. Ανακτήθηκε στις 4 Ιουλίου 2023.
12. ↑  «تردز نیامده دردسرآفرین شد / ممنوعیت در اتحادیه اروپا و فیلترینگ در ایران – تجارت‌نیوز». *tejaratnews.com* (στα Περσικά). 6 Ιουλίου 2023. Ανακτήθηκε στις 6 Ιουλίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Threads** |

* Επίσημη ιστοσελίδα